Държавен вестник, бр. 31, 2003 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  31
(4) Когато сградите и съоръженията по ал. 3
са разположени в границите на урбанизирани
територии, застроените и прилежащите площи
към тях се определят по реда на чл. 11, ал. 4.
(5) Плановете по ал. 3 се приемат от коми-
сия, назначена от директора на областната ди-
рекция “Земеделие и гори”, която включва в
състава си представители на общинската служ-
ба по земеделие и гори, на областната админис-
трация, на службата по кадастъра и на техни-
ческата служба на общината. Приемането на
плановете се съобщава на възложителите по
реда на ГПК. Съобщението се поставя на място
с публичен достъп в сградата на общинската
служба по земеделие и гори. Възражения по
приетите планове се предават в 14-дневен срок
от съобщението.
(6) Приетите по реда на ал. 5 планове се
одобряват със заповед на директора на област-
ната дирекция “Земеделие и гори”. Заповедта
за одобряването на плановете се съобщава на
възложителите по реда на ал. 5, както и с обяв-
ление, поставено на място с публичен достъп в
сградата на областната дирекция “Земеделие и
гори”. Заповедта може да се обжалва по реда на
Закона за административното производство.”
2. Създават се нови ал. 7 и 8:
“(7) Техническите изисквания за определя-
не на застроените и прилежащите площи по ал. 3
и 4 се определят със съвместна заповед на ми-
нистъра на земеделието и горите и министъра
на регионалното развитие и благоустройство-
то, която се обнародва в “Държавен вестник”.
(8) За устройството на териториите по ал. 3
и 4 се възлагат, изработват и одобряват подроб-
ни устройствени планове по реда на Закона за
устройство на територията след придобиване
на собствеността върху сградите, съоръжения-
та и прилежащите им площи.”
3. Досегашните ал. 7—11 стават съответно
ал. 9—13.
§ 32. В чл. 45а ал. 3 се изменя така:
“(3) Продажната цена се определя по реда на
чл. 97 ППЗДС за земите в границите на урбани-
зираните територии, а за земите извън тези
граници—по реда на чл. 36, ал. 2 ЗСПЗЗ.”
§ 33. В чл. 47 се правят следните изменения
и допълнения:
1. В ал. 1, изречение първо думите “с равно-
стойни по количество и качество земеделски
земи” се заменят с “по паричната равностой-
ност на земеделските земи, определена по На-
редбата за условията и реда за установяване на
текущи пазарни цени на земеделските земи”.
2. Създават се ал. 8 и 9:
“(8) Общинските служби по земеделие и гори
ежегодно извършват не по-малко от две про-
верки (до 31 януари и до 31 май) на земите от
държавния поземлен фонд и информират об-
ластните дирекции “Земеделие и гори” за със-
тоянието и ползването им.
(9) При установяване на неправомерно пол-
зване на земи от държавния поземлен фонд
областните дирекции “Земеделие и гори” изис-
кват изземването им по реда на чл. 34 ЗСПЗЗ.”
§ 34. Създават се чл. 47б—47ш:
“Чл. 47б. (1) Свободните земи от държавния
поземлен фонд се отдават под наем или аренда
чрез търг или конкурс.
(2) Началната тръжна или конкурсна цена и
размерът на депозита за участие се определят
със заповед на министъра на земеделието и
горите.
(3) За земите по чл. 47, ал. 9 депозитът при
провеждането на търг или конкурс е в размер
на стойността на незавършеното производство
по оценка, възложена от директора на област-
ната дирекция “Земеделие и гори”.
Чл. 47в. (1) Право на участие в търга или в
конкурса имат физически лица, еднолични тър-
говци и юридически лица, регистрирани по
Търговския закон, които:
1. са регистрирани като земеделски произ-
водители на базата на обработвани от тях земи;
2. не са лишени от правото да упражняват
търговска дейност;
3. не са обявени и не се намират в производ-
ство за обявяване в несъстоятелност;
4. не се намират в ликвидация;
5. нямат парични задължения към държава-
та или към осигурителни фондове, освен ако
компетентният орган е допуснал разсрочване
или отсрочване на задълженията;
6. нямат прекратени договори за ползване
на земи от държавния поземлен фонд поради
неиздължаване на паричните задължения по тях
и нямат просрочени задължения към Държа-
вен фонд “Земеделие”;
7. нямат качеството на “свързани лица” по
смисъла на Търговския закон с лице, което не
отговаря на изискването по т. 6.
(2) Изискването по ал. 1, т. 2 се отнася за
управителите или за членове на управителните
органи на кандидата.
(3) Обстоятелствата по ал. 1, т. 1, 3, 4, 5 и 6
се удостоверяват с документ от съответния ком-
петентен орган, а обстоятелствата по ал. 1, т. 2
и 7—с декларация.
Чл. 47г. Търговете се провеждат с тайно над-
даване.
Чл. 47д. Конкурс се провежда по преценка и
по критерии, определени от министъра на зе-
меделието и горите. Класирането се извършва
въз основа на комплексна оценка.
Чл. 47е. (1) Министърът на земеделието и
горите открива процедурата за провеждане на
търг ежегодно до 31 март със заповед, която
съдържа:
1. обекта на търга—свободните земи от дър-
жавния поземлен фонд в страната;
2. реда за провеждане на търга;